SET ปิดเช้าดิ่ง 17 จุด วิตก “โควิด-19” ระบาดระลอกใหม่ ลุ้นบ่ายรีบาวด์
SET ปิดเช้าดิ่ง 17 จุด วิตก "โควิด-19" ระบาดระลอกใหม่ ลุ้นบ่ายรีบาวด์ โดยดัชนีช่วงเช้าปิดที่ระดับ 1,579.17 จุด ลดลง 17.10 จุด หรือ 1.07% มูลค่าการซื้อขาย 5.2 หมื่นล้านบาท
5 เม.ย. 2564

สื่อข่าวรายงานว่า ดัชนีช่วงเช้าปิดที่ระดับ 1,579.17 จุด ลดลง 17.10 จุด หรือ 1.07% มูลค่าการซื้อขาย 5.2 หมื่นล้านบาท 
10 หุ้นกดดัชนีเช้านี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวลงหลังขึ้นทดสอบแล้วไม่ผ่านด่าน 1,600 จุด ซึ่งเป็นแนวเขต Overbought ที่แสดงให้เห็นว่า Valuation ตึงตัว โดยเช้านี้หุ้นขนาดกลาง และเล็กปรับตัวลงแรงกว่าหุ้นขนาดใหญ่ โดยเฉพาะหุ้นในตลาด mai
นอกจากนี้ ตลาดมีความเสี่ยงจากการแพร่ระบาดไวรัสโควิด-19 ระลอกใหม่ ในพื้นที่ทองหล่อ ที่อาจเห็นการแพร่กระจาย และอาจจะมีมาตรการคุมเข้ม สร้างความกังวลให้นักลงทุน
ขณะที่ตลาดหุ้นในภูมิภาคเอเชียเช้านี้แกว่งไซด์เวย์ ทั้งในแดนบวก-ลบ โดยหลายตลาดปิดทำการวันนี้ พร้อมให้รอติดตามคณะกรรมการกำหนดนโยบายการเงินของธนาคารกลางสหรัฐ (FOMC) เปิดเผยรายงานการประชุมวันที่ 16-17 มี.ค. ในช่วงกลางสัปดาห์นี้
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะทรงตัวในแดนลบ พร้อมให้แนวรับ 1,560 จุด ส่วนแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA   มูลค่าการซื้อขาย   3,520.16 ล้านบาท  ปิดที่ 358.00 บาท เพิ่มขึ้น  5.00 บาท
GUNKUL  มูลค่าการซื้อขาย   2,328.95 ล้านบาท  ปิดที่   4.06 บาท เพิ่มขึ้น  0.10 บาท
IRPC    มูลค่าการซื้อขาย   1,855.05 ล้านบาท  ปิดที่   3.98 บาท ลดลง   0.10 บาท
STGT    มูลค่าการซื้อขาย   1,497.66 ล้านบาท  ปิดที่  42.25 บาท เพิ่มขึ้น  1.00 บาท
CPALL   มูลค่าการซื้อขาย   1,221.26 ล้านบาท  ปิดที่  66.25 บาท ลดลง   1.25 บาท